Държавен вестник, бр. 89, 2025 г., стр. 39

БРОЙ  89	
Д Ъ Р Ж А В Е Н  В Е С Т Н И К 	
СТР.  39   
3.1.3. Дейността на медицинските сестри 
се подпомага от здравни асистенти, които 
осъществяват дейностите, определени в чл. 19 
от Наредба № 1 от 2011 г. за професионалните 
дейности, които медицинските сестри, акушер­
ките, асоциираните медицински специалисти, 
зъботехниците и здравните асистенти могат да 
извършват по назначение или самостоятелно. 
До 20 % от необходимия брой медицински 
сестри е допустимо да се допълни от съот­
ветния брой здравни асистенти с документ за 
завършено професионално обучение.
3.1.4. За всяка болнична структура се оп­
ределя и 1 щатна бройка за старша медицин­
ска сестра в съответствие с изискванията на 
чл. 68, ал. 1 от ЗЛЗ. 
3.2. Изисквания за осигуреност с акушерки:
3.2.1. Необходимият брой акушерки в аку­
шеро-гинекологичните структури в лечебните 
заведения за болнична помощ се определя ин­
дивидуално за всяка структура, като за основен 
критерий се приема броят на обслужваните 
пациенти в клиниката/отделението, измерен 
чрез фактически използваните легла/места, 
съгласно § 1, т. 19 от допълнителната разпо­
редба на Наредба № 49 от 2010 г. за основните 
изисквания, на които трябва да отговарят 
устройството, дейността и вътрешният ред 
на лечебните заведения за болнична помощ и 
домовете за медико-социални грижи, спрямо 
който се прилага стандарта по т. 1.2.1.5.
3.2.2. Броят на акушерките в родилните 
зали и оперативните акушеро-гинекологични 
структури се определя от ръководителя на 
болничната структура в съответствие с обема 
на осъществяваните дейности, като се осигу­
рява минимум една акушерка на родилна зала.
3.2.3. За всяка болнична структура се оси­
гурява и 1 щатна бройка за старша акушерка 
в съответствие с изискванията на чл. 68, ал. 1 
от ЗЛЗ. 
3.3. Изисквания за осигуреност с рентгенови 
лаборанти и медицински лаборанти:
3.3.1. Необходимият брой рентгенови лабо­
ранти и медицински лаборанти в болничните 
структури се определя индивидуално за всяка 
структура, като за основни критерии се при­
емат нивото на компетентност на съответната 
структура и вида и броя на основните групи 
изследвания и свързаната с тях апаратура, 
като се съобразява и броят на обслужваните 
пациенти, стандарти за минимална осигуре­
ност по т. 1.2.2.2.1 – 1.2.2.2.3 и конкретните 
потребности на структурата.
3.3.2. За всяка болнична структура се оси­
гурява и 1 щатна бройка за старши рентгенов 
лаборант/старши медицински лаборант в 
съответствие с изискванията на чл. 68, ал. 1 
от ЗЛЗ.
3.4. Изисквания за осигуреност с рехаби­
литатори:
3.4.1. Необходимият брой рехабилитатори 
в болничните структури се определя индиви­
дуално за всяка структура, като за основни 
критерии се приемат нивото на компетент­
ност на съответната структура и вида и броя 
на прилаганите методи и свързаната с тях 
апаратура, като се съобразява и броят на 
обслужваните пациенти, стандарти за мини­
мална осигуреност по т. 1.2.2.3.1 – 1.2.2.3.3 
и конкретните потребности на структурата. 
3.4.2. Допустимо е, в случай че провежда­
ните рехабилитационни програми включват 
дейности по т. 2.1.7.3.1 – 2.1.7.3.3, част от 
необходимия брой рехабилитатори да бъдат 
заместени от масажисти с увредено зрение.
3.4.3. За всяка болнична структура се 
осигурява и 1 щатна бройка за старши реха­
билитатор в съответствие с изискванията на 
чл. 68, ал. 1 от ЗЛЗ.
4. Минимални и препоръчителни изисква­
ния за медицински персонал, осъществяващ 
професионална дейност по здравни грижи в 
други лечебни заведения
4.1. Необходимият брой медицински сестри 
и акушерки в центровете за спешна медицин­
ска помощ се определя въз основа на опре­
делената щатна численост и броя и вида на 
спешните екипи (реанимационни, лекарски, 
долекарски, стационарни и диспечерски), в 
състава на които участват специалисти по 
здравни грижи, съгласно Правилника за уст­
ройството и дейността на център за спешна 
медицинска помощ и медицински стандарт 
„Спешна медицина“.
4.2. Необходимият брой специалисти по 
здравни грижи в лечебните заведения по чл. 10, 
т. 2, 4а, 6 и 7 от ЗЛЗ се определят въз основа 
на конкретните нужди на лечебното заведение, 
приложимите медицински стандарти и друга 
приложима нормативна уредба.
Г л а в а  п е т а
ДОКУМЕНТАЦИЯ ЗА ОТЧЕТ ИЗПЪЛНЕ­
НИЕТО НА ПРОФЕСИОНАЛНИТЕ ДЕЙ­
НОСТИ В ОБХВАТА НА ЗДРАВНИТЕ ГРИЖИ
1. Специалистите по здравни грижи, рабо­
тещи в лечебни заведения по чл. 8, т. 1 – 4, 
чл. 9 и 10 от ЗЛЗ водят въведената в лечебните 
заведения медицинска и друга документация 
съгласно утвърдените в тях правила за доку­
ментооборот. 
2. Ръководителите на лечебните заведения 
по чл. 8, ал. 1, т. 5 от ЗЛЗ утвърждават правила 
за документооборота в лечебното заведение, 
в т.ч. медицинския документооборот и форми 
на медицинска документация в съответствие 
с осъществяваните медицински дейности, 
позволяващо проследимост на предоставените 
здравни грижи.